Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2691

c) a korábbi (5) bekezdés számozása (6) bekezdésre változik, e bekezdés Åland-szigetekre vonatkozó d) pontját pedig el kell hagyni; a c) pont végén a pontosvesszőt pont váltja fel. 77. A 229. cikk első bekezdésében az „az Egyesült Nemzetek szerveivel és szakosított intézményeivel, valamint az Általános Vám- és Kereskedelmi Egyezmény szerveivel” szövegrész helyébe az „az Egyesült Nemzetek szerveivel és szakosított intézményeivel” szöveg lép. 78. A 234. cikk első bekezdésében az „e szerződés hatálybalépése előtt” szövegrészt az „1958. január 1-je előtt, illetve a csatlakozó államok esetében a csatlakozásukat megelőzően” szöveg váltja fel. 79. A 241. cikket megelőző, „Az intézmények létrehozása” szövegű címsort el kell hagyni. 80. A 241–246. cikk hatályát veszti. 81. Az 248. cikk a következő új bekezdéssel egészül ki: „A csatlakozási szerződések értelmében e szerződés angol, dán, finn, görög, ír, portugál, spanyol és svéd változata szintén hiteles.” II. MELLÉKLETEK 1. Az „A szerződés 19. és 20. cikkében hivatkozott A–G listák” megjelölésű I. melléklet hatályát veszti. 2. Az „A szerződés 38. cikkében hivatkozott lista” megjelölésű II. melléklet számozása I. mellékletre változik, és az ex 22.08. és ex 22.09 vámtarifaszámok alatt szereplő „e szerződés II. mellékletében” hivatkozást az „e szerződés I. mellékletében” hivatkozás váltja fel. 3. Az „A szerződés 73h. cikkében említett láthatatlan műveletek felsorolása” megjelölésű III. melléklet hatályát veszti. 4. A „Tengerentúli országok és területek, amelyekre e szerződés IV. részének rendelkezéseit kell alkalmazni” megjelölésű IV. melléklet számozása II. mellékletre változik. E mellékletnek az aktuális állapot szerint kiigazított szövege a következő: „II. MELLÉKLET TENGERENTÚLI ORSZÁGOK ÉS TERÜLETEK, amelyekre e szerződés IV. részének rendelkezéseit kell alkalmazni – Grönland, – Új-Kaledónia és a hozzá tartozó szigetek, – Francia Polinézia, – Francia Déli és Antarktiszi Területek, – Wallis- és Futuna-szigetek, – Mayotte, – Saint-Pierre és Miquelon, – Aruba, 2004/60/II. szám – Holland Antillák: – Bonaire, – Curaçao, – Saba, – Sint Eustatius, – Sint Maarten, – Anguilla, – Kajmán-szigetek, – Falkland-szigetek, – Dél-Georgia és a Déli-Sandwich-szigetek, – Montserrat, – Pitcairn, – Szent Ilona-sziget és a hozzátartozó területek, – Brit antarktiszi terület, – Brit indiai-óceáni terület, – Turks- és Caicos-szigetek, – Brit Virgin-szigetek, – Bermuda.” III. JEGYZŐKÖNYVEK ÉS EGYÉB OKMÁNYOK 1. A következő jegyzőkönyvek és okmányok hatályukat vesztik:

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes